હાલમાં જે સેલ્યુલર નેટવર્ક પૂરું પાડવા માટેની જે ક્ષમતા છે એનો સંપૂર્ણ વપરાશ થતો નથી. એને લીધે અનેક વખત મોબાઇલ-યુઝરે તકલીફ વેઠવી પડે છે. એ ક્ષમતાનો પૂરેપૂરો વપરાશ થઈ શકે અને મોબાઇલ-યુઝરને સારી સુવિધા મળે એવા ઉદ્દેશથી જ આવું સંશોધન કરવામાં આવ્યું હોવાનું આઇઆઇટીના પ્રાધ્યાપક ચાપોરકરે કહેતાં ઉમેર્યું છે કે આપણે ભવિષ્યમાં ફાઇવ-જી તરફ આગળ ધપી રહ્યા છીએ. એમાં કેન્દ્રીભૂત નેટવર્ક નિયંત્રકનો વપરાશ થશે અને એમાં એવા પ્રકારનાં સ્માર્ટ ઍલ્ગરિધમ મહત્ત્વની ભૂમિકા ભજવશે. એને લીધે આ સંશોધનને વિશેષ મહત્ત્વ પ્રાપ્ત થયું છે.